C 472/26
SK
Úradný vestník Európskej únie
12.12.2022
Návrh na začatie prejudiciálneho konania, ktorý podal Juzgado de lo Contencioso-Administrativo no 17 de Barcelona (Španielsko) 19. mája 2022 – HM, VD/Generalitat de Catalunya (Vec C-332/22) (2022/C 472/31) Jazyk konania: španielčina Vnútroštátny súd, ktorý podal návrh na začatie prejudiciálneho konania Juzgado de lo Contencioso-Administrativo no 17 de Barcelona
Účastníci konania pred vnútroštátnym súdom Žalobkyne: HM, VD Žalovaná: Generalitat de Catalunya
Prejudiciálne otázky 1.
Sú opatrenia schválené v rozsudkoch Tribunal Supremo (Najvyšší súd, Španielsko) č. 1425/2018 a 1426/2018 z 26. septembra 2018, pričom stanovisko, ktoré je v nich vyjadrené, platí dodnes (30. novembra 2021) – spočívajúce v tom, že zamestnanec vo verejnej službe, ktorý je obeťou zneužívania, sa bude naďalej nachádzať v rovnakej zneužívajúcej situácii neistoty v zamestnaní, kým správny orgán, ktorý je jeho zamestnávateľom, neurčí, či existuje štrukturálna potreba, a nevyhlási príslušné výberové konania na obsadenie pracovného miesta stálymi zamestnancami vo verejnej službe alebo zamestnancami v stálej službe –, opatreniami, ktoré spĺňajú požiadavky na sankcie stanovené v doložke 5 rámcovej dohody pripojenej k smernici 1999/70 (1)?
Alebo naopak tieto opatrenia spôsobujú, že neistá situácia, v ktorej sa nachádza zamestnanec, ktorý nie je chránený, trvá, kým správny orgán, ktorý je jeho zamestnávateľom, podľa voľnej úvahy nerozhodne o vyhlásení výberového konania na obsadenie jeho pracovného miesta stálym zamestnancom, ktorého výsledok je neistý, lebo do týchto konaní sa môžu prihlásiť aj uchádzači, ktorí neboli obeťou takého zneužívania, sú opatreniami, ktoré nemožno považovať za odstrašujúce sankčné opatrenia na účely doložky 5 rámcovej dohody a ktoré nezaručujú dosiahnutie jej cieľov? 2.
Ak vnútroštátny súd na základe svojej povinnosti sankcionovať v každom prípade zistené zneužívanie (sankcia je „nevyhnutná“ a „okamžitá“) dospeje k záveru, že zásada konformného výkladu neumožňuje zaručiť potrebný účinok smernice bez podania výkladu vnútroštátneho práva contra legem, práve preto, lebo vo vnútroštátnom právnom poriadku daného členského štátu nebolo zavedené nijaké sankčné opatrenie na uplatnenie doložky 5 rámcovej dohody vo verejnom sektore, má uplatniť úvahy uvedené v rozsudku Súdneho dvora Európskej únie (ďalej len „Súdny dvor“) zo 17. apríla 2018, Egenberger (2), C-414/16, alebo v rozsudku (veľkej komory) Súdneho dvora z 15. apríla 2008, Impact, C-268/06 (3), takže články 21 a 47 Charty základných práv Európskej únie by umožnili vylúčiť uplatnenie ustanovení vnútroštátneho práva, ktoré bránia zaručeniu úplnej účinnosti smernice 1999/70/ES, aj keby mali právnu silu ústavných predpisov?
Má sa v dôsledku toho vykonať zmena služobného pomeru na dobu určitú, ktorý má zneužívajúci charakter, na stály služobný pomer, ktorý je zhodný alebo porovnateľný so služobným pomerom porovnateľných stálych úradníkov, pričom obeť zneužívania získa stabilné zamestnanie, aby sa zabránilo tomu, že toto zneužívanie zostane bez sankcie a budú narušené ciele a potrebný účinok uvedenej doložky 5 rámcovej dohody, aj keď uvedenú zmenu zakazuje vnútroštátna právna úprava, resp. judikatúra Tribunal Supremo (Najvyšší súd) alebo táto zmena by mohla byť v rozpore so španielskou ústavou? 3.
Vzhľadom na to, že Súdny dvor vo svojich rozsudkoch z 25. októbra 2018, Sciotto, C-331/17 (4), a z 13. januára 2022, MIUR a Ufficio Scolastico Regionale per la Campania, C-282/19 (5), rozhodol, že doložka 5 rámcovej dohody bráni vnútroštátnej právnej úprave, podľa ktorej sa na zamestnancov vo verejnej službe neuplatňujú predpisy, ktoré sankcionujú zneužívanie opakovane uzatváraných zmlúv na dobu určitú, ak vo vnútroštátnom právnom poriadku neexistuje žiadne iné účinné opatrenie, ktoré by sankcionovalo uvedené zneužívajúce opatrenie, a vzhľadom na to, že v španielskych právnych predpisoch neexistuje nijaké opatrenie na sankcionovanie zneužívania vo verejnom sektore, ktoré by sa uplatňovalo na zamestnankyne na dobu určitú, ktoré podali žaloby,